CELEX: C2004/168/06
Language: et
Date: 2004-06-26 00:00:00
Title: Kohtuasi C-197/04: Hagi, mille esitas 30. aprillil 2004. aastal Euroopa Ühenduste Komisjon Saksamaa Liitvabariigi vastu

26.6.2004   
            
            
               ET
            
            
               Euroopa Liidu Teataja
            
            
               C 168/3
            
         Hagi, mille esitas 30. aprillil 2004. aastal Euroopa Ühenduste Komisjon Saksamaa Liitvabariigi vastu
   (Kohtuasi C-197/04)
   (2004/C 168/06)
   Euroopa Ühenduste Kohus on saanud 30. aprillil 2004. aastal hagi Saksamaa Liitvabariigi vastu, mille on esitanud Euroopa Ühenduste Komisjon, keda esindab Kilian Gross, kes on valinud endale kohtudokumentide kättetoimetamise aadressi Luksemburgis.
   Hageja esitab Euroopa Kohtule järgmised nõuded:
   
               1.
            
            
               Saksamaa Liitvabariik võttis vastu seaduse kõrgekvaliteetsete ja tubakarullidest käsitsi kokkukeeratavate sigarettide, mida müüakse kaubamärgi “West Single Packs” all, maksustamise kohta. Seeläbi rikkus Saksamaa Liitvabariik nõukogu direktiivi 95/59/EÜ (1) muude tubakatoodete tarbimist mõjutavate maksude kohta peale käibemaksu artikli 4 lõike 1 punkti b ning 19. oktoobri 1992. aasta nõukogu direktiivi 92/79/EMÜ (2) sigarettidelt makstavate maksude ühtlustamise kohta artikli 4 lõike 1 punkti b;
            
         
               2.
            
            
               jätta kohtukulud Saksamaa Liitvabariigi kanda.
            
         Õiguslikud alused ja peamised asjaolud
   Vastavalt komisjoni arvamusele käesolevas asjas, mis puudutab Saksamaa turul kaubamärgi “West Single Packs” nimetuse all müüdavaid tubakarulle, mida tarbija saab lihtsate mittetööstuslike vahenditega paigutada filtriga sigaretihülssi, on sigaretid nõukogu direktiivi 94/59/EÜ artikli 4 lõike 1 punkti b tähenduses maksustatavad sarnaselt teistele tubakatoodetele.
   Saksamaa Liitvabariigis vastuvõetud regulatsioon, mis sätestab kõrgekvaliteetsete “West Single Pack” sigarettide, mida tarbija saab ise keerata, maksustamist, on vastuolus nii nõukogu direktiivi 95/59/EÜ artikli 4 lõikega 1 kui ka nõukogu direktiivi 92/79/EMÜ artikli 2 lõikega 1.
   
      (1)  EÜT L 291, lk 40.
   
      (2)  EÜT L 316, lk 8.